TKE Ligako 2018ko denboraldia

2018ko TKE Ligakoa Eusko Label Ligaren hamaseigarren denboraldia izan zen. Ekainaren 24an hasi zen Bilbo hiriko uretan, eta irailaren 16an bukatu zen Portugaleten. Lehen aldia izan zen parte-hartzaileen artean Kantabriako trainerurik izan ez zena, aurreko urtean Astillero azken ordezkariak maila galdu ostean.

Denboraldi honetako txapeldun nagusia Urdaibai Arraun Elkartea izan zen, hirugarren urtez jarraian Eusko Label Ligako garaikurra eskuratu baitzuen. Bermeotarrek nagusitasun handiz irabazi zuten txapelketa; guztira, 209 puntu lortu zituzten eta 19 estropadetatik 11etan garaile izan ziren. Bigarren postua, aldiz, Hondarribia Arraun Elkartearentzat izan zen. Gorabehera handirik gabeko denboraldi orekatua jokatu zuten eta bermeotarren arraunketa jarraitu ahal izan zuen talde bakarrenetakoa izan zen; guztira, 197 puntu eskuratu zituzten. Ohorezko txanda, azkenik, Zierbenak eta Oriok osatu zuten.

Bestetik, Ligan debuta egin zuten bi elkarte izan ziren, Santurtzi eta Donostiarra; biek itxura txukuna eman eta 5. eta 7. postuen jabe egin ziren hurrenez hurren. Sailkapenaren beheko aldean Tiránek eta San Juanek denboraldi kaskarra jokatu ostean, maila galdu zuten. Galiziarrek liga azken postuan amaitu zuten eta pasaitarrek azken jardunaldian jaitsiera play-offean arraun egiteko txartela lortu zuten arren, kanporaketako bi jardunaldietan azken postuan gelditu ziren. Play-offa KAE Ligako Lekittarrak eta Astillerok irabazi zuten.

Azkenik, banderei dagokienez, banaketa zabalagoa izan zen; Urdaibaik 9 bandera eraman zituen etxera, Hondarribiak 4, Oriok 2, eta Zierbenak eta Cabok bana.

Partaideak

Estropadak 

1 Bi estropadetako denborak batuz, Urdaibai izan zen ontzi azkarrena eta, beraz, Cidade da Coruña bandera eskuratu zuena.
2 Nahiz eta larunbateko jardunaldian Urdaibai eta igandekoan Orio ontzi azkarrenak izan ziren, Zarauzko XLI. Bandera Hondarribiara joan zen; bi egunetako denborak batuz, hondarribiarrena traineru bizkorrena izan zen.

Sailkapena 

1 San Pedro kanporatua izan zen Kaikuren kalean sartu eta ziabogan bizkaitarrei traba egiteagatik.
2 Cidade da Coruña bandera bi egunetan jokatu zen eta bietan Urdaibai izan zen garaile.
3 Nahiz eta 14. jardunaldian Urdaibai eta 15.ekoan Orio ontzi azkarrenak izan ziren, bi egunetan ospatu zen Zarauzko XLI. Bandera Hondarribiara joan zen; bi jardunaldietako denborak batuz, hondarribiarrena traineru bizkorrena izan zen.
4 Cabok eta Tiranek denbora berbera markatu zuten 16. jardunaldian.
5 Zierbenak eta Santurtzik denbora berbera markatu zuten 18. jardunaldian.
6 Epaileek Urdaibai kanporatu zuten traineruan parte hartu ezin zuten arraunlariak jartzeagatik.

Jaitsiera/Igoera play-offa

Patroi onenaren saria

Erreferentziak

Ikus, gainera 
 TKE Liga
 KAE Ligako 2018ko denboraldia
 GT Ligako 2018ko denboraldia

Kanpo estekak 
 TKE Ligaren webgunea

TKE Liga
T